Diari Oficial de la Generalitat Valenciana


Sumari del DOGV 5021, del 06-06-2005 (2005/6055)

Informació pública de l'alternativa tècnica de programa d'actuació integrada per al desenvolupament de la unitat d'execució Barri de Conxeta de Godella.
--------------------------------------------------------------------------------------------------------------------------------------------------------

### Dades del document

Número de DOGV
:   5021

Data del DOGV
:   06-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6055


Organisme emissor
:   Pavi-Fort, SL

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'execució Barri de Conxeta de Godella. [2005/F6055]
  
La mercantil Pavi-fort, SL, amb CIF número B-46103131 i domicili social a Torrent (València), avinguda del País Valencià, número 140-11, ha formulat l'alternativa tècnica del programa d'actuació integrada, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, a fi de promoure el desenvolupament urbanístic de la unitat d'execució de sòl urbà Barri de Conxeta de Godella. La dita alternativa tècnica inclou memòria de programa, pla de reforma interior, document d'homologació i projecte d'urbanització.
  
En aplicació del que s'establix en l'article 48.1.c), en relació amb l'article 46.3 de la llei esmentada, cal sotmetre este programa amb tota la documentació annexa a informació pública, pel termini de 20 dies hàbils a partir del següent a la publicació del corresponent anunci en el Diari Oficial de Generalitat Valenciana.
  
Es fa constar que durant el termini esmentat els interessats en este procediment podran formular qualssevol al·legacions que els convinguen segons dret, així com altres alternatives tècniques de programa i, si fa al cas, proposicions juridicoeconòmiques; tot això en els termes i les condicions de la citada Llei 6/1994. A este efecte, qualsevol interessat podrà consultar l'expedient depositat a la notaria de Fernando Barber Rubio, situada a Burjassot, carrer dels Màrtirs de la Llibertat, número 5.
  
Igualment, es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del programa i documents que s'adjunten a este o sol·licitar que se li exhibisca l'acta. La referida documentació, així com l'expedient administratiu, podran ser consultats igualment a l'Ajuntament de Godella, els dies hàbils en horari d'atenció al públic.
  
Les al·legacions respecte del programa que, si és el cas, es formulen podran ser presentades davant del Registre General de l'Ajuntament de Godella.
  
Així mateix, mitjançant el present anunci, segons el que es preceptiva en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant el termini esmentat es podran formular les referides proposicions al Registre General de l'Ajuntament de Godella. Finalitzat este segon termini, el següent dia hàbil, exclosos els dissabtes, tindrà lloc l'acte d'obertura de pliques a l'ajuntament.
  
No obstant, i de conformitat amb el que s'establix en els articles 58 i 59 de la Llei 30/1992, es comunica també el present anunci a tots aquells titulars cadastrals o propietaris afectats que puguen resultar desconeguts, el lloc de notificació dels quals s'ignore o que, intentada esta, no s'haguera pogut practicar, així com a aquells les dades dels quals figuren en el cadastre resulten errònies.